ضمیمه ۱.

په کوټو کې د پر هوښ کېدو په موخه د نیول شویو یا راوستل شویو کسانو د پاتې کېدو مقررات

§ ۱

۱. کوټې ته راغلي وګړي ته په سملاسي توګه لاندې یاد اطلاعات وروکل کېږي د دې په اړه:

۱) یې حقونو او پرې لګېدلو مکلفیتونو، چې د هماغو مقرراتو د تشریح کولو له لارې توضیح کېږي. کوټې ته راغلي وګړی تایید کوي، چې د پاتې کېدو په مقرراتو باندې پوه شو داسې، چې په کوټو کې د پر هوښ کېدو په موخه د نیول شویو یا راوستل شویو کسانو د پاتې کېدو په مقرراتو باندې پوهېدو پر پاڼې لاسلیک کوي؛

۲) په کوټه کې د څارنې د وزلو په اړه، هم د څارلو هم د تصویر ثبتولو لپاره کارول کېدونکو توکو په ګډون - که نصب شوي وي.

۲. که کوټې ته راغلی وګړی په پولنډي ژبې نه پوهېږي، نو په کوټه کې د پاتې کېدو د چارو په اړه د ژباړونکي له لارې خبرې اترې کولای شي.

„۳a. هغه وګړي ته، چې په کوټه کې منل کېږي، که هغه څوک وي، چې د اشارې ژبې او د تفاهم نورو لارو د قانون، چې د ۲۰۱۱ م زېږېدیز کال د اګسټ میاشتې په ۱۹ مه صادر شو، [د (۲) مې مادې د (۱) م بند په (۱) مه فقره](https://sip.legalis.pl/document-view.seam?documentId=mfrxilrtg4ytqnbsga2daltqmfyc4nrwgq3tmmrqha) کې یادېږي (د ۲۰۲۳ م زېږېدیز کال د رسمي ورځپاڼې [(۲۰) مه برخه](https://sip.legalis.pl/document-view.seam?documentId=mfrxilrtg4ytqnbsga2daltqmfyc4nrwgq3tmmjzg4))، په کوټه کې په استوګنې پورې اړوندو چارو کې د اشارې پولنډي ژبې ژباړونكي د وړیا چوپړ (PJM [پ.ی.م.])، د اشارې او ګړني سیستم (SJM [س.ی.م.]) او د کڼو او ړڼدو کسانو د تفاهم لارو (SKOGN [س.ک.او.ګ.ن.]) ته لاسرسي چمتو کېږي

۳. که کوټې ته راغلي وګړي سره تماس نیول یې د پر هوښ نه کېدو له امله سخت دي، نو په ۱ مه فقره کې یاد اجراآت باید د دې مکلفیت د پرېښودلو لامل له منځه تللو وروسته ترسره شي.

۴. که له نیول شوي وګړ سره تماس نیول د بې نشه کېدو له امله شخت دي او د نیول شوي په حیث په جزایي قانون یا د نورو قوانینو کې یاد شوي حقونو باندې پوه نه شوی، نو ده باید د دغې مکلفیت د پرېښودلو لامل له منځه تللو نه وروسته ترسره شي. که نیول شوی وګړی په ځپلو حقونو باندې پوه شوی دۍ، نو د وګړي توقیف په ګزارش کې لاسلیک کوي.

§ ۲ نیول شوی او په کوټه کې ایښودل شوی وګړی باید خوشي وشي:

۱) که د توقیف دلیل له منځه تللی دي؛

۲) د محکمې په امر یا فرمان؛

۳) د څارنوال په امر؛

۴) له نیولو راهیسې د ۴۸ ساعتونو له تېرېدو وړاندې پرته له دې، چې په هغه مهال کې د لنډمهالي نظربندي پلي کولو له غوښتنې سره د محکمې واک ته سپارل شوی وي

که د محکمې واک ته له سپارلو راهیسې د ۴۸ ساعتونو په ترڅ کې د لنډمهالي نظربندي پرې پلي کولو پرېکړه نه وي کړې.

§ ۳ د پر هوښ کېدو په موخه راوستل شوی وګړی باید خوشي وشي:

۱) د پر هوښ کېدو په شېبه کې، له راوستلو راهیسې خو لږ تر لږه د ۲۴ ساعتونو له تېرېدو وړاندې؛

۲) د طبي تصدیق نامې پر اساس پکې راغلي، چې د وګړي په کوټه کې پاتې کېدو ته دوام ورکول یې ژوند یا روغتیا ته ګواښ رامنځته کولای شي.

§ ۴

۱. په قوانینو کې د ټاکل شویو احکامو او د پېښو له مخې، چې د پولیسو له خوا نیول شویو کسانو د معاینه کولو په رابطه دي، کوټې ته راغلی وګړی معاینه کېږي او ور ته اړینه طبي مرسته رسول کېږي.

۲. کوټې ته راغلی د پر هوښ کېدو په موخه راوستل شوی وګړی په سملاسي توګه معاینه کېږي، چې د طبیب له خوا تشخیص کېدونکې پایله یې لاندې یادېږي:

۱) د دې وګړي په کوټه کې پاتې کېدو طبي تضادات نشته یا

۲) د دې وګړي په کوټه کې پاتې کېدو طبی تضادات رامنځته شوي دي او اړتیا شتون لري، چې د درملنې مرکز ته بوتلل شي، یا

۳) د طبي معاینه ترسره کولو اجازه نه ده ورکړې او د درملنې مرکز ته بوتللو لپاره اشارات نشته، یا

۳) د طبي معاینه ترسره کولو اجازه نه ده ورکړې او د درملنې مرکز ته بوتللو لپاره اشارات شته، یا

۵) د دواګانو ډول، چې هغه وګړی باید وخوري، او یې د مقدارونو ورکولو لارې

۳. په ۲ مه فقره کې یاد شرایط په طبي تصدیق نامه تاییدېږي.

۴. حالت، چې د ۲ م بند په ۳ مه فقره کې یادېږي، د توجیه وړ دلیل نه دۍ، چې د پر هوښ کېدو په موخه راوستل کېدونکی وګړی منل نه شي.

۵. په شرایطو کې، چې د ۲ بند په ۲ مه او ۴ مه فقره کې یادېږي، د درملنې مرکز ته د پر هوښ کېدو په موخه د راوستل کېدونک‎ي وګړي انتقال د طبي حمل او نقل د ځانګړې وسیلې له لارې ترسره کېږي.

۶. په کوټه کې د طبي ترسره شویو معاینو بهیر او پایلې د طبي لیدنو کتاب کې ثبتېږي.

§ ۵ ۱۱)

۱. کوټې ته راغلی وګړی خپل نوم او کورنۍ نوم، د پلار نوم، د زېږېدېلو نېټه او ځای، په اوسېدنې یا استوګنځای او د روغتیا حالت پورې اړوند معلومات ورکوي.

۲. کوټې ته راغلی او پکې اېښودل شوی وګړی د مخنیوي په موخه تلاشي کېږي.

§ ۶

۱. ۱۲) توکي، چې د ۵ م بند په ۲ مه فقره کې د مخنیوي په موخه د یاد تلاشي ترسره کولو پر مهال موندل او ضبط شوي دي، د امانت پر پاڼې باندې یې د ځانګړو نښو په ګڼې سره لیکل کېږي. د امانت پاڼې باندې هم کوټې ته راغلی وګړي هم د پولیسو چارواکی لاسلیک کوي، چې یاد شوي توکي یې په امانت کې پرېښودلي دي.

۲. د کوټې ته راغلي وګړي له لاسلیک کولو انکار یا ناوړتیا یې د امانت پر پاڼې باندې یادونه کېږي داسې، چې د راوستنې یا ساتنې د ترسره کوونکی چارواکي ګډون یادونه کېږي او هغه د دې په تړاو لاسلیک یې کوي.

۳. ۱۳) (لغوه شوې ده)

۴. ۱۴) توکي، چې د ۵ م بند په ۲ مه فقره کې د مخنیوي په موخه د یاد تلاشي ترسره کولو پر مهال موندل او ضبط شوي دي، په کوټه کې اېښودل شوي وګړي ته نه شي سپارل کېدای.

§ ۷ کوټې ته راغلی وګړی د پر هوښ کېدو لپاره په موخه د نیول شویو یا راوستل شویو کسانو لپاره په کوټه کې پاتې کېږي او پر کټ باندې ویده کېږي، چې په سمه توګه د کوټې د کارولو مسئولیت لرونکي یا وظیفه یې ترسره کوونکي پولیس چارواکي له خوا ټاکل شوي دي، مګر.

۱) د بل جنس کسان جلا پاتې کېږي؛

۲) د پر هوښ کېدو په موخه راوستل شوي وګړي له پر هوښ وګړو سره پاتې نه کېږي؛

۳) وګړي، چې عمرونه يې تر ۱۸ کالو کم دي، په کوټه کې له بالغ وګړو سره یو ځای پاتې نه کېږي.

§ ۸ کوتې ته راغلي وګړي ته د لاندې یادو مکلفیتونو په هکله معلومات ورکول کېږي:

۱) د همدغو مقرراتو مراعت کولو مجبوریت؛

۲) په کوټه کې د وظیفه ترسره کوونکي پولیس چارواکي امرونه مراعت کولو مکلفیت؛

۳) له ۲۲:۰۰ بجو راهیسې تر ۶:۰۰ بجو پورې او په عامه رخصتيو له ۷:۰۰ بجو راهیسې د ګرځبنديز مراعت کولو مکلفیت؛

۴) د ټولنیز ژوند د قواعدو مراعت کولو مکلفیت؛

۵) د شخصي حفظ الصحت او د کوټې پاکوالۍ مراعت کولو مکلفیت؛

۶) په سمه توګه د کوټې او یې وزلو کارولو مکلفیت؛

۷) که د انسان ژوند یا یې روغتیا ته ګواښ رامنځته شوی، د کوټې وزلې خراب شوي یا نوره پېښه شوې وي، چې پایلې یې خطرناک دي، په سملاسي ډول د کوټې مسئولینو ته یې په اړه د خبر ورکړلو مکلفیت.

§ ۹

۱. کوټې ته راغلی وګړی خپلې جامې، نېکر او بوټونه کاروي.

۲. که په ۱ مه فقره کې یاد توکي د کارولو وړ نه دي او که کارول یې د حفظ الصحت په لحاظ د منلو وړ نه دي، نو د پر هوښ کېدو په موخه نیول یا راوستل شوی وګړی وړیا اړینې جامې، نېکر او بوټونه تر لاسه کولای شي. د دې په تړاو پرېکړه د پولیسو د رسمي اډې د مشر له خوا ټاکل شوی چارواکی صادرولای شي، چې کوټه یې تر واک او اختیار لاندې ده.

۳. بدیلې جامې کوټې ته راغلي نیول شوي، په موقته توګه بندي شوي یا محکموم شوي وګړي ته د لاندې رامنځته شویو شرایطو د شتون په حالت کې وېشل کېږي:

۱) هغه د یو ډول یو ترهګري جنایت، د ځانګړي بې رحمۍ په استفاده د جرم یا د وسلو یا چاودنو توکو په استفاده د جرم مرتکب شوی یا د داسې جرمونو مرتکب کېدو له امله شګمن شوی دۍ؛

۲) د مجرمینو د منظمې وسله والې ډلې د غړیتوب د درلودلو له کبله یا د داسې ډلې غړیتوب په درلودلو شکمن شوی دۍ.

۴. بدیلې جامې کوټې ته راغلي نیول شوي وګړي ته وېشل کېږي، چې جامې یې په ترسره کېدونکو اجراآتو کې د ثبوت په حیث خوندې شوي دي.

۵. د پاکۍ وړیا توکي، چې د ځان حفظ الصحت پالنې ته اړین دي، په ځانګړې توګه صابون او ځان وچونى، یې د کارولو اړینې مودې لپاره په کوټه کې د اېښودل شوي وګړي په اختیار اېښودل کېږي.

۶. د شپې د ګرځبندیز پر مهال، او هم که دغه د توجیه وړ وي د ورځ په بله موده کې، یوه تشکه او نالۍ، یو سروېږدی، یوه کمپله (د مني او ژمي په موسم کې دوه کمپلې) او بسترې - دوه روجايي ګانې او یو پوښ.

§ ۱۰

۱. په کوټه کې اېښودل شوي وګړي ته لاندې یاد توکي چمتو کېږي:

۱) ډوډۍ، لږ تر لږه یوه توده ډوډۍ، چې هره ورځ درې وخته ورکول کېږي، او د تندې ماتولو په موخه څښاکونه، د دې په ګډون:

أ) د شپې او ورځ پر مهال د وېشل شويو ډوډو انرژي ارزښت د SZ [اس. زېت.] د ښوونځي معیارونو له ۶۰ په سل څخه کم نه دۍ، کوم چې د پولیسو د ډوډو ترلاسه کولو په اړه او د دې ډوډو معیارونو په مقرراتو کې ټاکل شوی دۍ، سره له دې له ۲۶۰۰ kcal [ک.څ.کال] څخه کم نه دۍ، او د امېندوارو مېرمنو او د ۱۸ کالو څخه کشرو خلکو په ګډون د دې معیار ۷۵ په سل، مګر له ۳۲۰۰ kcal [ک.څ.کال] څخه کم نه دۍ،

ب) که ډوډي د نیول شویو وګړو لپاره په جزاخانو او د تحقیقاتو په بندیخانو کې جورېږي، چې د عدلیې وزیر تر واک لاندې دي، نو د انرژي ارزښت معیارونه تطبیقېږي، چې د ډوډو د ورځني معیار د ارزښت په ټاکلو پورې او په جزاخانو او د تحقیقاتو په بندیخانو کې قید شویو وګړو ته د وېشل کېدونکو وېشو په ډولونو پورې اړوندو مقرراتو کې مشخص کېږي،

پ) پرته له دې، چې په (ت) توری کې یادېږي، ډوډۍ کوټې ته د نیول شوي وګړي له راتللو راهیسې لږ تر لږه له ۵ ساعتونو وروسته ورکول کېږي، د لاندې ساعتونو او وېشونو له مخې:

- د سهار ډوډۍ د ۷:۰۰-۸:۰۰ بجو تر مینځ - د ډوډو د انرژي ارزښت د ۳۰ په سل د معیار له مخې، چې په (أ) توری کې ټاکل شوی دۍ،

- د غرمې ډوډۍ د ۱۲:۰۰-۱۴:۰۰ بجو تر مینځ - د ډوډو د انرژي ارزښت د ۴۰ په سل د معیار له مخې، چې په (أ) توری کې ټاکل شوی دۍ،

- د ماښام ډوډۍ د ۱۸:۰۰-۱۹:۰۰ بجو تر مینځ - د ډوډو د انرژي ارزښت د ۳۰ په سل د معیار له مخې، چې په (أ) توری کې ټاکل شوی دۍ،

ت) که له بهرني هېواده بدرګه شوی وګړی د ۱۸:۰۰ او ۸:۰۰ بجو تر منځ کوټې ته راغهٔ او په (پ) توری کې یاده ډوډۍ تر لاسه یې کړې نه وي، نو ډوډۍ کوټې ته له راغلو یې راهیسې د ۲ ساعتونو په ترڅ کې د ډوډو د انرژي ارزښت د ۳۰ په سل د معیار له مخې به تر لاسه کړي،

ټ) نیول شوی وګړی د سمې لومړي ډوډي تر لاسه کولو حق لري په داسې حالت کې، چې د بدرګه کولو یا د راوستلو په موخه به سپارل شي او په (پ) توری کې ټاکل شویو ساعتونو کې و نه شي ډوډۍ خوړلای،

ث) که د وګړي د روغتیا حالت دې ته اړتیا لري، د طبیب له نسخې سره سم تیارې شوې ډوډي تر لاسه کوي؛

۲) وګړی، چې د پر هوښ کېدو په موخه راوستل شوی، یوازې یې د تندې ماتولو لپاره څښاکونه؛

۳) طبي مرسته ته لاسرسۍ؛

۴) د تشناب د وزلو او د شخصي حفظ الصحت ساتنې لپاره د پاک والي اړینو توکو کارولو امکانات؛

۵) د داسې مذهبيو توکو درلودلو امکامات، چې په کوټه کې د پاتې کېدونکو کسانو خوندیتابه ته ګواښ رامڼخته نه شی کولای؛

۶) د مذهبي مراسمو ترسره کولو او له مذهبي خدماتو څخه ګټې اخیستلو امکامات داسې، چې نظام ته او په کوټه کې د پاتې کېدونکو کسانو خوندیتابه ته ضرر نه شي رسولای؛

۳) له مطبوعاتو او رسنیو استفاده کولو امکانات؛

۸) په خپلو پیسو د تنباکو توکو، مطبوعاتو او د شخصي حفظ الصحت د ساتنې لپاره د شخصي توکو پېرودلو او په کوټه کې یې درلودلو امکانات په دې شرط، چې نه دغه توکي نه پوښونه یې نظام ته او په کوټه کې د پاتې کېدونکو کسانو خوندیتابه ته ګواښ رامنځته کولای شي؛

۹) په مرکزونو کې او د کورنیو چارو د وزیر تر واک لاندې وګړو د حمل او نقل په وسایلو کې د تنباکو توکو کارولو د ځانګړو شرایطو په رابطه له احکامو سره سم، د دې لپاره په ټاکل شوی ځای کې د تناکو توکو څښلو امکامات په دې شرط، چې په کوټه کې د پاتې کېدونکو کسانو د خوندیتوب د تامین په موخه د پولیسو له خوا ترسره کېدونکو رسمي دندو ته ستونزې جوړ نه شي؛

۱۰) د لاندې یادو توکو لاس ته راوړلو امکانات:

أ) په حضور یې او له څارلو وروسته - د شخصي استفادې له توکو سره بسته ګانې په ځانګړي ډول جامو، بوټونو، د پانسمان او د حفظ الصحت توکو په ګډون،

ب) د طبیب له خوا نسخې شوي دواګانې، چې یوازې د طبیب په اجازه او ور سره له هوکړه شوي ډول سره سم ورکول کېږي؛ دواګانې له طبیب په هوکړه شوي ډول په کوټه کې پاتې کېدونکي وګړي ته طبیب یا پولیس چارواکی وېشوي؛

۱۱) پولیس چارواکي ته او د پولیسو د رسمي اډې مشر ته، چې دغه کوټه یې تر واک لاندې ده، د غوښتنو، شکایتونو او غوښتنلیکونو وړاندې کولو امکانات.

۲. د توکو پېرودل، چې د ۱ بند په ۸ فقره کې یادېږي، تر ممکنه حده د پولیسو د چارواکي په منځګړتوب چمتو کېږي، هره ورځ خو تر یوه ځل پورې.

۳. توده ډوډۍ نیول شوي وګړي ته د ۱ م بند د ۱ مې فقرې په (ت) او (ټ) تورو کې یاد شوي حالت کې ورکول نه کېږي.

§ ۱۱ (لغوه شوی دۍ)

§ ۱۲ (لغوه شوی دۍ)۱۵)